CELEX: 62013TN0450
Language: et
Date: 2013-08-23 00:00:00
Title: Kohtuasi T-405/13: 23. augustil 2013 esitatud hagi — CEDC International versus Siseturu Ühtlustamise Amet — Fabryka Wódek Polmos Łańcut (WISENT VODKA)

19.10.2013   
            
            
               ET
            
            
               Euroopa Liidu Teataja
            
            
               C 304/23
            
         23. augustil 2013 esitatud hagi — CEDC International versus Siseturu Ühtlustamise Amet — Fabryka Wódek Polmos Łańcut (WISENT VODKA)
   (Kohtuasi T-405/13)
   2013/C 304/40
   Hagiavalduse keel: inglise
   
      Pooled
   
   
      Hageja: CEDC International sp. z o.o. (Oborniki Wielkopolskie, Poola) (esindaja: advokaat M. Siciarek)
   
      Kostja: Siseturu Ühtlustamise Amet (kaubamärgid ja tööstusdisainilahendused)
   
      Teine menetluspool apellatsioonikojas: Fabryka Wódek Polmos Łańcut S.A. (Łańcut, Poola)
   
      Nõuded
   
   Hageja palub Üldkohtul:
   
               —
            
            
               tühistada Siseturu Ühtlustamise Ameti (kaubamärgid ja tööstusdisainilahendused) neljanda apellatsioonikoja 10. juuni 2013. aasta otsus (asi R 1734/2011-4);
            
         
               —
            
            
               mõista menetluse kulud välja kostjalt ja teiselt menetluspoolelt apellatsioonikojas.
            
         
      Väited ja peamised argumendid
   
   
      Ühenduse kaubamärgi omanik: teine menetluspool apellatsioonikojas.
   
      Kehtetuks tunnistamise taotluse esemeks olev registreeritud ühenduse kaubamärk: veisetaolise loomaga punast, rohelist, kuldset ja musta värvi kujutismärgid, mis sisaldavad sõnalisi elemente „WISENT VODKA” kaupadele klassis 33 — Ühenduse kaubamärgitaotlus nr 7 044 472.
   
      Ühenduse kaubamärgi kehtetuks tunnistamist taotlev pool: hageja.
   
      Kehtetuks tunnistamise taotluse põhjendus: Poola kaubamärgid nr 86 410, 80 990, 80 991, 46 050, 208 988, 125 911, 189 866, 208 090 ja 62 081, mis on registreeritud „alkohoolsetele jookidele” klassis 33, ühenduse kaubamärgi registreering nr 5 585 138 must-valgele kujutismärgile, mis sisaldab sõnalist elementi „ŻUBRÓWKA”, ja ühenduse kujutismärgi registreering nr 6 215 719 must-valgele ruumilisele kujutismärgile, mis sisaldab sõnalist elementi „ŻUBRÓWKA” ning on registreeritud „alkohoolsetele jookidele (va õlled)” klassis 33.
   
      Vastulausete osakonna otsus: rahuldada vastulause.
   
      Apellatsioonikoja otsus: tühistada vaidlustatud otsus ja jätta apellatsioonkaebus rahuldamata.
   
      Väited: nõukogu 26. veebruari 2009. aasta määruse (EÜ) nr 207/2009 ühenduse kaubamärgi kohta (1) artikli 8 lõike 1 punkti b ja lõike 5 rikkumine.
   
      (1)  ELT L 78, lk 1.